Service de renseignement de l'État
De Service de renseignement de l'État (bis 2004: Service de renseignements, an der Méizuel), als Akronym gëtt meeschtens SREL gebraucht) am Volleksmond och alt Spëtzeldéngscht genannt, ass de Lëtzebuerger Inland-Geheimdéngscht.

Roll 
Seng Funktioune sinn duerch d'Gesetz vum 5. Juli 2016 gereegelt. En ënnersteet deem Minister, deen de Staatsrenseignement a sengen Attributiounen huet, an deemno am Moment dem Premierminister.

De Service soll vun enger Chamberkommissioun kontrolléiert ginn, déi aus de Fraktiounspresidente besteet an déi sech zanter dem Abrëll 2005 reegelméisseg trëfft. D'Kommissioun kann déi generell Aktivitéiten vum SRE kontrolléieren a spezifesch Dossieren ënner d'Lupp huelen. Zu dësem Zweck huet d'Chamberkommissioun d'Recht iwwer alles informéiert ze ginn an huet Zougrëff op all Dokumenter, déi hir an der Ausübung vun hire Missioune wichteg erschéngen, mat Ausnam vun deenen Dokumenter, déi kéinten d'Identitéit vun enger Source vum Service de renseignement bekannt ginn oder déi enger Drëttpersoun kéinte schueden.

D'Publikatioun vun engem alljärleche Rapport iwwer d'Aktivitéite vun der Kontrollkommissioun sollt fir méi Transparenz suergen.

De Service de renseignement ka bis maximal 60 fest Mataarbechter hunn.

Aus Preventiounsgrënn huet de Service de renseignement haaptsächlech als Missioun all Aktivitéiten ze recherchéieren, z'analyséieren an nozegoen, déi d'Sécherheet vu Lëtzebuerg kéinte kompromettéieren. Dat gëllt och wann d'Sécherheet vun engem Staat a Gefor ass, un dee Lëtzebuerg duerch en Accord am Kader vun enger gemeinsamer Verdeedegungspolitik gebonnen ass. Dëst trëfft och bei internationalen Organisatiounen zou, déi hire Sëtz zu Lëtzebuerg hunn oder hir Missioune vu Lëtzebuerg aus leeden, sou wéi och am Kader vun internationale Relatiounen oder vu wëssenschaftlechem oder ekonomeschem Potenzial vum Groussherzogtum.

Mam Begrëff „Aktivitéit déi d'Sécherheet vum Land kompromettéiert“ si virun allem déi Aktivitéite gemengt, déi kéinten am Zesummenhang mat Spionage, mam Amësche vun enger auslännescher Muecht a Staatsaffären, mat Terrorismus, mat der Verbreedung vun net konventionelle Waffesystemer an den dozou gehéierenden Technologien oder mat der organiséierter Kriminalitéit, an deem Mooss, wou se sech am uewegenannte Kader beweegt, ze dinn hunn.

Doriwwer eraus ass de Service de renseignement domat beoptraagt, d'Sécherheet vun de klassifizéierten Dokumenter ze sécheren a fir d'Sécherheetsermëttlungen duerchzeféieren, déi vum Gesetz virgesi sinn oder déi duerch internationaalt Recht ofgeleet sinn.

Dem Service seng offiziell Adress ass de Bâtiment St Louis, 207-211 op der Escher Strooss an der Stad.

Direkteren 
Lëscht vun den Direktere vum SRE, vun den Entrée en vigueur vum Gesetz vun 1960 un:

Dysfonctionnementer 
Am November 2012 ass de Service de renseignement am Zesummenhang mat der Bommeleeër-Affär duerch verschidden Aussoe vu sengem fréiere Chef Marco Mille an d'Schlagzeile komm.

Eng parlamentaresch Enquête-Kommissioun gouf doropshin opgesat, déi déi jorelaang Mëssstänn bannent dem SREL, déi am Wochentakt vun der Press opgedeckt goufen, an d'politesch Responsabilitéit dofir, opgeschafft huet.

Ofschlossrapport vun der SREL-Enquêtekommissioun 
Den Ofschlossrapport gouf de 5. Juli 2013 virgeluecht an den 10. Juli an der Chamber debattéiert. Doropshin huet de Premierminister Jean-Claude Juncker (CSV) festgestallt, datt souwuel déi meescht Oppositiounsparteien wéi och de Koalitiounspartner LSAP sech fir Neiwalen ausgeschwat hunn, an huet ugekënnegt, de Grand-Duc deen Dag drop doriwwer z'informéieren.

Mëssstänn, déi am Rapport ervirgehuewe goufen:

 ...

Literatur 
 Romain Hilgert: "Ein Dienst mit Tradition". Lëtzebuerger Land 21.12.2012. archivéiert
 Eric Hamus & Steve Remesch: Jetzt ist der Schaden angerichtet. Luxemburger Wort Nr. 283 vum 4. Dezember 2012, S. 2-3 (Interview mam Charles Hoffmann)
 Stefan Kunzmann & Laurent Graaff: Lauschangriff auf die Demokratie. Revue Nr. 49 vum 5. Dezember 2012, S. 12-22.

Um Spaweck 
 Gesetz vum 5. Juli 2016 Loi du 5 juillet 2016 portant réorganisation du Service de renseignement de l'État

 5771 - Rapport d'activités de la Commission de contrôle parlementaire conformément à l'article 15(8) de la loi du 15 juin 2004 portant organisation du Service de renseignement de l'Etat - Année 2006
 6050 - Rapport d'activités de la Commission de contrôle parlementaire conformément à l'article 15(8) de la loi du 15 juin 2004 portant organisation du Service de Renseignement de l'Etat - Année 2007
 6051 - Rapport d'activités de la Commission de contrôle parlementaire conformément à l'article 15(8) de la loi du 15 juin 2004 portant organisation du Service de Renseignement de l'Etat - Année 2008
 6150 - Rapport d'activités de la Commission de contrôle parlementaire conformément à l'article 15(8) de la loi du 15 juin 2004 portant organisation du Service de Renseignement de l'Etat - Année 2009
 6300 - Rapport d'activités de la Commission de contrôle parlementaire conformément à l'article 15(8) de la loi du 15 juin 2004 portant organisation du Service de Renseignement de l'Etat - Année 2010
 6425 - Rapport d'activités de la Commission de Contrôle parlementaire conformément à l'article 15(8) de la loi du 15 juin 2004 portant organisation du Service de Renseignement de l'Etat - Année 2011
 6425 - Rapport d'activités de la Commission de Contrôle parlementaire conformément à l'article 15(8) de la loi du 15 juin 2004 portant organisation du Service de Renseignement de l'Etat - Année 2012
 6676 - Rapport d'activités de la Commission de Contrôle parlementaire conformément à l'article 15(8) de la loi du 15 juin 2004 portant organisation du Service de Renseignement de l'Etat - Année 2013
 6425 - Rapport d'activités de la Commission de Contrôle parlementaire conformément à l'article 15(8) de la loi du 15 juin 2004 portant organisation du Service de Renseignement de l'Etat - Année 2014
 6876 - Rapport d'activités de la Commission de Contrôle parlementaire conformément à l'article 15(8) de la loi du 15 juin 2004 portant organisation du Service de Renseignement de l'Etat - Année 2015
 7070 - Rapport d'activités de la Commission de contrôle parlementaire du Service de renseignement de l'État conformément à l'article 24, paragraphe 7 de la loi du 5 juillet 2016 portant réorganisation du Service de renseignement de l'État - 2016
 7227 - Rapport d'activités de la Commission de contrôle parlementaire du Service de renseignement de l'État conformément à l'article 24, paragraphe 7 de la loi du 5 juillet 2016 portant réorganisation du Service de renseignement de l'État - année 2017

Geheimdéngschter
Lëtzebuerger Verwaltungen